Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: (1) bekezdése)] sem pedig azt követõen hatályba lépett [a külföldre utazásról 1998. évi XII. törvény 3. § (1) bekezdése]
Paragraph Index: 142

(1) bekezdése)] sem pedig azt követõen hatályba lépett [a külföldre utazásról 1998. évi XII. törvény 3. § (1) bekezdése] törvény alapján nem jogosult magyar útlevélre. A panasz ezen részében tehát alkotmányos jogokkal összefüggõ visszásság nem merült fel. A Panaszos ugyanis a törvény rendelkezése alapján nem magyar állampolgár, ami kizárja magyar útlevél iránti igényének teljesítését. Tekintettel arra, hogy panaszos nem magyar állampolgár, továbbá Magyarországon menekültként sincs elismerve, a hazatéréshez való alkotmányos joga sem sérült. Végül az általános helyettes megállapította, hogy a BM Adatfeldolgozó Hivatal Útlevél Osztálya 1998. április 2-án kelt határozatával, melyet panaszos 1999. március 10-én vett kézhez, panaszos útlevélkérelmét elutasította. Panaszos az elutasító határozatot 1999. március 17-én kelt, a BM Adatfeldolgozó, Nyilvántartó és Választási Hivatalához 1999. április 15-én érkezett beadványában megfellebbezte. A BM Adatfeldolgozó, Nyilvántartó és Választási Hivatal a fellebbezést 1999. április 29. napján terjesztette fel a BM Önkormányzati Fõosztályához másodfokú elbírálásra. A fellebbezés elutasításáról szóló 2000. április 13-án kelt határozat 2000. április 19-én érkezett a BM Adatfeldolgozó, Nyilvántartó és Választási Hivatalhoz. Az elutasító határozatot az elsõfokú hatóság diplomáciai úton kézbesítette a panaszosnak.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes